open-index/open-wikipedia-markdown huggingface dataset:
יחסי דרום אפריקה – סין

**יחסי דרום אפריקה–סין** הם יחסי החוץ בין הרפובליקה העממית של סין ורפובליקת דרום אפריקה.

## היסטוריה
מאז שנות ה-50, הרפובליקה העממית של סין התנגדה בעקביות לאפרטהייד בדרום אפריקה ותמכה ב. בשנת 1994, התמוטטות האפרטהייד סללה את הדרך להקמתם ופיתוחם של יחסים דיפלומטיים בין המדינות. בדצמבר 1997 חתמו שתי הממשלות על הודעת היחסים הדיפלומטיים המשותפים, בה אישרה ממשלת דרום אפריקה כי תדבק במדיניות סין האחת. ב-1 בינואר 1998 כוננו המדינות רשמית יחסים דיפלומטיים. נכון לעכשיו, שיתוף הפעולה הדו-צדדי בתחום הפוליטי, המסחרי והכלכלי ממשיך להתפתח, וכתוצאה מכך היחסים בין המדינות הגיעו לרמה חדשה.

## סחר
בשנת 2009 מחזור הסחר בין המדינות הסתכם בכ-118 מיליארד ראנד, ובשנת 2014 הוא הסתכם כבר ב-261 מיליארד ראנד. מאז 1998 פתחה סין כ-80 חברות בדרום אפריקה, והשקיעה 83 מיליארד ראנד בכלכלה של דרום אפריקה. השקעות דרום אפריקה בכלכלה הסינית באותה התקופה הסתכמו ב-9.7 מיליארד ראנד.

## נציגויות דיפלומטיות
* דרום אפריקה מחזיקה בסין שגרירות בבייג'ינג וקונסוליה כללית בשאנגחאי.
* סין מחזיקה בדרום אפריקה שגרירות בפרטוריה ו-3 קונסוליות ביוהנסבורג, דרבן וקייפטאון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הפועל עכו (כדורסל)

שמאל|ממוזער|150px|סמל הקבוצה בעבר
**הפועל עכו** היא קבוצת כדורסל ישראלית המייצגת את העיר עכו ומשחקת בליגה א' בכדורסל.

## היסטוריה
הקבוצה שיחקה עד עונת 2014/15 בליגה א' אז העפילה לראשונה לליגה הארצית.

בעונת 2015/16, עונת הבכורה של הקבוצה בליגה הארצית הנוהג לראשונה פלייאוף למקומות 1–4 ועכו אשר סיימה במקום ה-4 כשבמאזנה 15 ניצחונות ו-9 הפסדים, בסדרת הפלייאוף שובצה הקבוצה לסדרת הטוב מ-3 נגד המוליכה הפועל חיפה אך הפסידה בצמד המשחקים והודחה.

בעונת 2016/17 סיימה הקבוצה במקום ה-3 עם מאזן של 18 ניצחונות ו-6 הפסדים ובחצי גמר הפלייאוף פגשה את מכבי קריית מוצקין אך שוב הפסידה בסדרת הטוב מ-3 והודחה.

בעונת 2017/18 סיימה הקבוצה במקום ה-3 במאזן של 17 ניצחונות ו-5 הפסדים ובחצי הגמר פגשה את אליצור נתניה לה הפסידה בסדרת הטוב מ-3 והודחה.

בעונת 2018/19 סיימה הקבוצה במקום ה-1 בליגה עם מאזן של 20 ניצחונות ו-2 הפסדים בלבד ובחצי הגמר אירחה את הרביעית א.ס רמת השרון לסדרת הטוב מ-3. במשחק הראשון שנערך בעכו ניצחה המארחת 87 - 85, במשחק השני שנערך ברמת השרון ניצחה רמת השרון 73–83 ובמשחק השלישי שנערך בעכו ניצחה רמת השרון 75 - 72 ועכו הודחה.

#### עונת 2019/2020
בעונת 2019/20 שונה מבנה הליגה הארצית והוחלט כי הפלייאוף יורחב למקומות 1 - 8 אך עקב התפרצות נגיף הקורונה בישראל במרץ 2020 הופסקה הליגה כאשר הקבוצה ממוקמת במקום ה-1 בטבלה עם מאזן 13 ניצחונות ו-3 הפסדים וכאשר היא מוליכה בהפרש סלים בלבד על השנייה בטבלה הפועל בני כפר סבא. ב-25 במאי הודיע איגוד הכדורסל כי כלל הליגות פרט לליגת העל הסתיימו והקבוצה הראשונה בכל ליגה היא המעפילה לליגה הבכירה ממנה, עקב כך העפילה עכו לראשונה לליגה הלאומית.

**עונת 2020/2021**

בעונת 2020/21 שיחקה הקבוצה לראשונה בליגה הלאומית. בינואר 2021 פיטרה הקבוצה את מאמנה עודד הנדלר ומינתה במקומו את עמית תמיר בסיום עונה אחת בלבד שבה הקבוצה לליגה הארצית.

**<big>חזרה לליגה הארצית</big>**

#### עונת 2021/2022
בעונת 2021/22 שיחקה הקבוצה במחוז הצפוני של הליגה הארצית.

#### עונת 2022/2023
בעונת 2022/2023 שיחקה הקבוצה במחוז הצפוני של הליגה הארצית. מאמן הקבוצה היה לירן שוורצוולד. סגל הקבוצה כלל את גל טסלר (רכז, 1.85), דולב משגב (גארד, 1.83), אופק ריף (גארד, 1.85), עומרי שוסהיים (גארד, 1.85), עידו סגל (גארד, 1.88), איתן הלפרט, אוהד חן, לירן מרקדו (פורוורד, 1.93), גיא סהר (פורוורד, 1.92), רועי נברו (סנטר, 1.90) ויאיר קצוטי. בתום העונה לא הצליחה הקבוצה לעלות לליגה הלאומית ונשארה עונה נוספת בליגה הארצית.

#### עונת 2023/2024
בעונת 2023/2024 שיחקה הקבוצה במחוז הצפוני של הליגה הארצית. נמרוד גונן מונה למאמן הקבוצה. במהלך העונה עזב נמרוד את עמדת המאמן ובמקומו מונה כפיר מרדכי. בגל הקבוצה כלל את עומרי שוסהיים, גל טסלר, עידו סגל ורועי נברו שהמשיכו מהעונה הקודמת, בנוסף הצטרפו רותם גורן (גארד, 1.85), נועם מטלון הוותיק (פורוורד, 1.96), עמית כהן (סנטר, 2.02), בני אלעזר (סנטר, 2.02) ואלון בעבור (גארד, 1.88).

#### עונת 2024/2025
את עונת 2024/2024 פתחה הקבוצה במחוז הצפוני של הליגה הארצית.
## שחקנים בולטים בעבר
*אילן נניקשווילי
*קורי קאר
*רז מנשה
*טל פרסלני
*ניב משגב
*ג'רמיין הול
*ערן סודאי
*עזמי אבו אחמד
*עידו קוז'יקרו
*גוני יזרעאלי

## קישורים חיצוניים

* הפועל עכו , באתר איגוד הכדורסל
## הערות שוליים

קטגוריה:קצרמר כדורסל
עכו/מטה אשר (כדורסל)
קטגוריה:הפועל עכו
מוסקו מיול

**מוסקו מיול** (באנגלית: **Moscow mule**, פרד מוסקבאי) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב מוודקה, מיץ ליים טרי ובירה ג'ינג'ר. את הקוקטייל נהוג להגיש באופן מסורתי בספל נחושת אופייני עם קרח, אך קיימת צורת הגשה נפוצה בכוס הייבול. נהוג לקשט עם פלח ליים. לעיתים עם עלי נענע בנוסף.

## היסטוריה
למרות שמו, לקוקטייל אין קשר למוסקבה או לרוסיה. הקוקטייל נולד בשנות ה-40 של המאה ה-20 בארצות הברית. מטרתו הייתה מכירות של וודקה סמירנוף ושל משקה חדש יחסית, גיגנג'ר ביר של המותג Cock'n Bull Ginger Beer שלמרות שמו היה משקה לא אלכוהולי. גם וודקה וגם בירת ג'ינג'ר לא זכו לפופולריות בקהל האמריקאי.. העובדה שבסוף שנות ה-40 של המאה ה-20 הייתה תקופת המלחמה הקרה יצרה גם היא התנגדות למשקה עם השם הרוסי (אף שלחלוטין לא היה רוסי).
ג'ון מרטין (John G. Martin), מנכ"ל סמירנוף וג'ק מורגן (Jack Morgan) משווק הג'ינג'ר ביר נפגשו והחליטו לשלב כוחות. הם ונציגים מטעמם פנו בברים רבים בארצות הברית והציגו את הקוקטייל הקל להכנה. מורגן רכש מצלמת פיתוח מיידי של פולארויד, שהייתה אז פלא אטרקטיבי חדש, והצטלם עם ברמנים שהכינו את הקוקטייל נתן להם את התמונות שהוכנו מיידית והציג ונתן מהתמונות שהוכנו לברמנים הבאים שגם אותם חזר וצילם בתורם ובכך יצר "טרנד" אופנתי. לטענתו של מורגן, מטרתו הראשונית הייתה להיפטר ממלאי מת של מוצר לא מבוקש. המשקה הוגש בספל נחושת אופייני, דבר שהפך להיות חלק מהמותג של הקוקטייל.

## ספל נחושת
הכוס המסורתית להגשת משקה היא ספל נחושת גדול הנקרא כיום Moscow mule mug. קיימת טענה כי שתייה של משקה חמוץ מהספל פוגעת בבריאות מכיוון שהחומצה ממיסה את המתכת.

## וריאציות
ישנן וריאציות רבות לקוקטייל בהם מחליפים את הוודקה במשקה אלכוהולי אחר. השם לקוקטייל משתנה בהתאם, ולרוב מותאם למקום ממנו בא המשקה החריף. לדוגמה:
* בורבון: קנטקי מיול
* בורבון וקלואה: ניו אורלינס מיול
* ג'ין: לונדון מיול
* טקילה: מקסיקן מיול
* ויסקי אירי: אייריש מיול
* סקוטש ויסקי: סקוטש מיול
* קוניאק: פרנץ' מיול
* סאות'רן קומפורט: סאות'רן מיול

## קישורים חיצוניים

* 

## הערות שוליים

קטגוריה:קוקטיילים
נסלי

**פרנצ'סקו טרדוצ'י** (באיטלקית: **Francis Tarducci**; נולד ב-29 בדצמבר 1980), ידוע בשם הבמה **נסלי** (**Nesli**), הוא ראפר, זמר ומפיק מוזיקלי איטלקי.

## ביוגרפיה
נולד בסניגליה. אחיו הקטן של הראפר פאברי פיברה, איתו עבד פעמים רבות במהלך הקריירה המוזיקלית שלו.

## קריירה
בשנת 1999 הוציא את הדמו הראשון שלו, *Fitte Da Latte*, שהפיק נסלי בעזרת אחיו פאברי פיברה.

בשנת 2003 הוציא את אלבום הבכורה שלו, *Ego*. האלבום כולל הופעת אורח של אחיו פאברי פיברה, בשיר "Piccolezze". בשנת 2004 הוציא את אלבומו השני, *Home*, אשר כלל אף הוא הופעת אורח של אחיו בשלושה שירים מתוכו.

בשנת 2007 הוציא את אלבומו השלישי, *Le verità nascoste*, אשר יצא לאור כשלוש שנים לאחר הוצאת אלבומו האחרון. האלבום הפך במהרה לפריצת דרכו של נסלי, תוך שהגיע למקום ה-48 במצעד האלבומים האיטלקי וזכה לשבחים ממבקרי המוזיקה.

בשנת 2009 הוציא את האלבום *Fragile - Nesliving Vol. 2*. האלבום לא הצליח לשחזר את הצלחתם של אלבומיו הקודמים.

בשנת 2010, לאחר שחתם נסלי בחברת "יוניברסל מיוזיק גרופ", הוציא לאור את האלבום *L'amore è qui*. האלבום הגיע למקום ה-13 במצעד האלבומים האיטלקי. הסינגלים מתוך האלבום זכו להצלחה רבה אף הם כאשר צברו עשרות מיליוני צפיות באתר יוטיוב.

בשנת 2012 הוציא את אלבומו השביעי, *Nesliving Vol. 3 - Voglio*. האלבום הגיע למקום הראשון במצעד האלבומים האיטלקי, ובכך הפך לאלבומו הראשון של נסלי אשר עשה זאת.

ב-10 בפברואר 2015 הוציא לאור את הסינגל "Buona fortuna amore", שנועד לקדם את אלבומו השמיני. הסינגל זכה להצלחה רבה והגיע למקום ה-29 במצעד הסינגלים האיטלקי. יומיים לאחר מכן, ב-12 בפברואר, יצא האלבום, בשם "Andrà tutto bene". האלבום הגיע למקום השישי במצעד האלבומים האיטלקי.

בשנת 2016 הוציא את אלבומו התשיעי, Kill Karma. האלבום, בשונה משאר אלבומיו של נסלי, מתאפיין בסגנונות הדאנס והרוק.

בשנת 2019 הוציא את אלבומו העשירי, Vengo in pace.

## קישורים חיצוניים

קטגוריה:ראפרים איטלקים
קטגוריה:מפיקים מוזיקליים איטלקים
קטגוריה:זמרי פופ
קטגוריה:משתתפי פסטיבל סן רמו 2015
קטגוריה:משתתפי פסטיבל סן רמו 2017
קטגוריה:איטלקים שנולדו ב-1980
קרחון דיליוס

**קרחון דיליוס** (באנגלית: **Delius Glacie**) הוא קרחון בחלק הצפוני של האי אלכסנדר, שבאנטארקטיקה. 

אורכו של הקרחון 11 קילומטרים; רוחבו של הקרחון 4 קילומטרים.

הקרחון זורם לכיוון מערב מרמת אלגר, ונשפך אל שדה הקרח ניקולס.

## היסטוריה
### גילוי ומיפוי הקרחון

הקרחון התגלה ומופתה באופן חלקי לראשונה מן האוויר, על ידי המשלחת הבריטית אל ארץ גרהאם בשנת 1937.

הקרחון מופה בדיוק רב יותר בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

המופוי עודכן בהתבסס על תצלומי לוויני לנדסט של ארצות הברית בפברואר 1975.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של המלחין האנגלי פרדריק דיליוס; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

גם נונאטאקי אפאלאצ'יה הסמוכים נקראים על שם יצירה של פרדריק דיליוס.

## לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, **[https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005]**, USGS

## קישורים חיצוניים

* קרחון דיליוס באתר הסקר הגאולוגי של ארצות הברית
* קרחון דיליוס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix
* קרחון דיליוס באתר mindat

## הערות שוליים

דיליוס
נונאטאק טגרה

**נונאטאק טגרה** (באנגלית: **Tegra Nunatak**; בבולגרית: **нунатак Тегра**) הוא נונאטאק (מצוק סלעי שאינו מכוסה קרח) במערב רמת אלגר בצפון האי אלכסנדר, שבאנטארקטיקה. 

אורכו של הנונאטק 2.6 קילומטרים בכיוון מזרח-מערב. 

רוחבו של הנונאטאק 700 מטרים.

שיא גובהו של הנונאטאק 1,200 מטרים מעל פני הים.

הנונאטאק מתנשא מעל קרחון דיליוס, שמדרום מזרח לו; ומעל שדה השלג ניקולס שמצפון וממערב לו.

הנונאטאק ממוקם 5 קילומטרים צפונית - צפון-מזרחית לנונאטאק נבוש; 8.1 קילומטרים דרום-מזרחית מנונאטאק שו; ו-9.38 קילומטרים דרומית - מזרחית מנונאטאק ליזארד.

## היסטוריה
### גילוי ומיפוי הנונאטאק

הראשונים שהגיעו אל הנונאטאק (ב-30 בינואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי.

הנונאטאק מופה על ידי סוקרים בריטיים בשנת 1978.

### מקור השם
הנונאטאק נקרא על שמו של המבצר הרומי העתיק טגרה, שבצפון-מזרח בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים

* נונאטאק טגרה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הנונאטאק, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
טגרה
שחר עמיר

**שחר עמיר** (נולד ב-11 במרץ 1999) הוא כדורסלן ישראלי, המשחק בעמדת הקלע בקבוצת הפועל גליל עליון מליגת העל.

## ביוגרפיה
עמיר גדל באילת שם שיחק כילד בקבוצת הכדורסל המקומית עד לגיל 15.
## מועדונים
שיחק כדורסל מגיל קט-סל בקבוצת הפועל אילת. מכיתה י' ועד סוף התיכון למד בכפר הירוק באקדמיה של הפועל תל אביב.
עונתו הראשונה בקבוצת בוגרים הייתה עונת 2017/2018 כאשר שיחק במקביל בקבוצה הבוגרת של הפועל תל אביב ובקבוצת הנוער של המועדון. באותה שנה זכה עם הנוער במקום השני באליפות הנוער כאשר הפועל מפסידה ליריבה העירונית מכבי תל אביב בסדרת גמר הפלייאוף. בעונה שלאחר מכן עבר לשחק בהפועל רמת גן/גבעתיים מהליגה הלאומית בכדורסל. בעונות 2019/20 עבר לשחק במכבי הוד השרון. לקראת סוף העונה בעקבות משבר הקורונה, הופסקה הליגה הלאומית ועמיר חתם עד לסוף העונה בליגת העל בקבוצת הפועל אילת. לקראת עונת 2020/21 חתם בעירוני רמת גן.

באוגוסט 2022 חתם בהפועל חולון מליגת העל.

ביולי 2024 חתם בהפועל גליל עליון מליגת העל.
### בנבחרות הלאומיות
עמיר, שיחק בנבחרות הנוער והעתודה של ישראל.
ב-2017 שיחק תחת המאמן שרון אברהמי באליפות אירופה דרג ב' לנבחרות עד גיל 18 בטורניר שנערך באסטוניה.
ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל.

## קישורים חיצוניים
* פרופיל השחקן, באתר איגוד הכדורסל בישראל

## הערות שוליים

קטגוריה:כדורסלנים ישראלים
קטגוריה:כדורסלני הפועל חולון
קטגוריה:כדורסלני הפועל רמת גן
קטגוריה:כדורסלני מכבי עירוני רמת גן
קטגוריה:כדורסלני מכבי הוד השרון
קטגוריה:כדורסלני הפועל אילת
קטגוריה:כדורסלני הפועל תל אביב
קטגוריה:בוגרי הכפר הירוק
קטגוריה:ישראלים שנולדו ב-1999
BadComedian

**BadComedian** (שם אמיתי **יבגני ולדימירוביץ' באז'נוב**; נולד ב-24 במאי 1991) הוא אישיות יוטיוב ומבקר קולנוע רוסי. BadComedian הוא הכינוי של יבגני, כמו גם שמו של ערוץ היוטיוב שלו.

BadComedian עורך ביקורות על סרטי רוסיים (ולעיתים גם אמריקאיים, הודים ואוקראינים). הביקורת הראשונה שלו הועלתה ב-24 במרץ 2011. לפעמים הוא מעלה ביקורות חיוביות בערוץ נפרד שנקרא EvgenComedian. הוא נהג לשתף פעולה עם CarambaTV. יבגני מבקר לא פעם סרטי קומדיה בבימויו של זורה קריז'ובניקוב ויצאו על ידי חברת Enjoy Movies וסרטי פעולה שיצר אלכסנדר נבסקי. בשנים 2015–2017 יצאה סדרת האינטרנט BadTrip, בה יבגני באז'נוב מסתובב במקומות שונים בארצות הברית הקשורים לסרטים מפורסמים וסדרות טלוויזיה. הכינוי "BadComedian" נגזר משמו של הקומיקאי, דמות מתוך ספר הקומיקס והסרט "*[[השומרים (סרט)|השומרים]]*" ואילו "Bad" מרמז שהוא עצמו חושב על הביקורות שלו כסרקסטיות ולא כהומוריסטיות.

Eurosport, RBK ו-Elle כינו את BadComedian מבקר הקולנוע הראשי של יוטיוב ברוסית.

## ביוגרפיה
יבגני נולד ב-24 במאי 1991 בסטרליטמאק, רפובליקת בשקורטוסטן. בגיל 12 הוא עבר לדדובסק עם הוריו. כיום הוא מתגורר בנחאבינו, במחוז מוסקבה.

בשנת 2013 סיימה יבגני את אוניברסיטת סחר וכלכלה רוסית הממלכתית, הפקולטה למסחר ושיווק. נושא עבודת הגמר שלו היה "סרטונים ויראליים".

בשנים 2013–2014 וב-2017 הוא ערך סיבוב הופעות סטנד-אפ. במקביל הוא אירח מופע העוסק בסטנד-אפ בשם "ProStandUp", שפורסם באתר CarambaTV. הוא הופיע בהופעת קמע בסרט משנת 2016 "יום שישי" ובסרט "הארדקור הנרי".

בשנת 2014 אירח את תוכנית טלוויזיה "גיבורי האינטרנט" בערוץ הטלוויזיה הרוסי "פלפל" יחד עם מקסים גולופולוסוב ואיוואן מקרביץ'. הוא עבד במשך שנה כעורך בתוכנית החדשות וסטי בערוץ הטלוויזיה רוסיה-24.

באז'נוב הודה שבמאי הקולנוע האהובים עליו הם יורי ביקוב, ויקטור שמירוב, רומן קרימוב ויבגני שליאקין.

## פילמוגרפיה
### קולנוע

## קישורים חיצוניים

* 

* BadComedian - על בונדרצ'וק, סשה גריי ועשרת הסרטים הרוסיים הטובים ביותר / ראיון גדול

## הערות שוליים

קטגוריה:מנחי טלוויזיה רוסים
קטגוריה:מדבבים רוסים
קטגוריה:קומיקאים רוסים
קטגוריה:מבקרי קולנוע
קטגוריה:יוטיוברים רוסים
קטגוריה:רוסים שנולדו ב-1991
תרודאנת

**תרודאנת** (נכתבת גם: תארודאנת, תרודאנט, תרודנט. בערבית: **تارودانت**; בברברית: **ⵜⴰⵔⵓⴷⴰⵏⵜ**; באנגלית: **Taroudant**), היא העיר המרכזית בעמק הסוס שבדרום מרוקו. היא ממוקמת מזרחית לאגאדיר בדרך ורזאזאת ומערבית למדבר סהרה ומדרום למרקש. העיירה ידועה בכינוי ה"סבתא של מרקש", מפני שהיא דומה למרקש אך קטנה יותר, ושלא כמו מרקש, כמעט כל העיר תרודאנת מוקפת חומה. במאה ה-16 השתמשה השושלת הסעדית בתרודאנת כבירתה, לפני שהעבירה את מושבה המלכותי למרקש.
תרודאנת ידועה במלאכות המקומיות שלה, הכוללות תכשיטים ושטיחים.

## היסטוריה
העיירה נכבשה על ידי המורביטון בשנת 1056.
אירוע קשה היה טבח אוכלוסייתה על ידי מולאי איסמעיל בשנת 1687. בהובלת העלווים התנגדה העיר לשליטה מלכותית. אזרחים כרתו ברית עם אחמד בן מחרז, אחיינו המתנגד של מולאי איסמעיל.
כיום העיר היא עיירת שוק (מסחר) ראויה לציון, ויש בה שווקים ליד כל אחת משתי הכיכרות המרכזיות שלה, "אסרג" ו"טלמוקלט". יש גם שוק שבועי מחוץ לחומות העיר, בסמוך לרובע האוניברסיטאות העתידי.
אורכם של חומות העיר כמעט 6 ק"מ. הן מכילות מבצרים ובהן תשעה שערים שעדיין נמצאים בשימוש. מחוץ לחומה ישנו מפעל בורסקאות קטן לעיבוד עורות, העוסק בעיקר בייצור ציוד עבור רכיבה על גמלים, כגון: סנדלי עור גמלים, תיקי עור וחגורות ייעודיות.
בשוק הברברי, המכונה ג'נאן אל-ג'אמי, נמכרים גם תבלינים ופירות יבשים, אך בעיקר בגדים ומוצרי בית. לעומתו השוק הערבי מתמחה בעבודות יד כמו: טרקוטה, ברזל יצוק, כלי חרס, פליז ונחושת, עור, שטיחים ותכשיטים.

## יהודי תרודאנת
ראשית התיישבות היהודים בחבל הסוס הייתה לפני מאות שנים. רבי יעקב משה טולידאנו לומד מדברי מר זוטרא, בתלמוד בסנהדרין צז א, שדעתו כי עשרת השבטים האבודים גלו לאזור הסוס.
בשנת ה'שי"ח (1556) כבשו הטורקים את האזור והתעללו ביהודים בשל תמיכתם במושל המרוקאי.
בשנת ה'שנ"ח (1598) פקדו את תרודאנת רעב ומגפה שגרמו ליהודי העיר לגלות אל העיר אקקא.
בשנת ה'ש"ע (1610) גלו מיהודי העיר אל העיר תמגראת. בין הגולים היה רבי יעקב איפרגאן, תלמידו של רבי משה בן מימון אלבאז, מחבר הספר "היכל הקודש", שהיה אף הוא מחכמי העיר במאה ה-16 וסביבו התאספו חכמים ויוצרים מקובלים.

## לקריאה נוספת
* יעקב משה טולידאנו **נר המערב** עמ': 2, 94 - 95, 107, ירושלים תרע"א
* אורי חנניה אלנקווה "חבל הסוס והעיר תרודאנת" ו"מבוא" - **היכל הקודש**, ירושלים תשס"ה

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מרוקו: ערים
קטגוריה:קהילות יהודיות במרוקו
חריסטיאן קירובסקי

**חריסטיאן קירובסקי** (במקדונית: **Христијан Кировски**; נולד ב-12 באוקטובר 1985) הוא כדורגלן עבר מקדוני, ששיחק בעמדת החלוץ.

## קריירה
קירובסקי התחיל את הקריירה שלו במחלקת הנוער של וארדאר סקופיה, ובגיל 16 ערך את הופעת הבכורה שלו בקבוצה הבוגרת. שנה לאחר מכן, חתם ב-OFK בלגרד בה שיחק שלוש עונות וחצי, כאשר בינואר  הושאל למטאלורג זפוריז'יה מליגת העל האוקראינית עד לסיום העונה, אז חזר לבלגרד.

בינואר  חזר למקדוניה וחתם במקדוניה ג'ורג' פטרוב, בה כבש 4 שערים ב-11 משחקים ובנוסף זכה עם הקבוצה בגביע. בקיץ  חתם באתניקוס אחנס מליגת העל הקפריסאית. בינואר  חזר לווארדאר סקופיה. ביוני  חתם ביריבה העירוני, רבוטניצ'קי, במדיה זכה בדאבל.

בינואר  הצטרף לוואסלוי מליגת העל הרומנית. בקיץ  חזר לליגה המקדונית בפעם הרביעית, הפעם לקבוצת סקופיה, במדיה רשם את עונת השיא שלו עם 20 שערים ב-29 הופעות בליגה, והפך למלך שערי הליגה בעונת .

בקיץ  חזר לקפריסין וחתם באפולון לימסול. בקיץ  חתם בהפועל רמת השרון מליגת העל. לאחר פרוץ מבצע עמוד ענן החליט לעזוב את רמת השרון.

בינואר  חתם באירקליס סלוניקי מליגת העל היוונית. בהמשך הקריירה שלו, שיחק בצסק"א סופיה, בלחטוב, שקנדיה, פראצ'ואפ, צ'יאנג מאי, ואף חזר לקדנציה שנייה ברבוטניצ'קי ובסקופיה.

בקיץ  חתם בסטרוגה.

בקיץ  חתם בגוסטיבר.

ב-18 בינואר 2021 חתם בסקופיה מהליגה המקדונית השנייה.

לזכותו של קירובסקי שתי הופעות בנבחרת מקדוניה, אותן ערך במשחקי ידידות ששוחקו בשנת .

## קישורים חיצוניים

## הערות שוליים

קטגוריה:כדורגלנים מקדונים
קטגוריה:חלוצי כדורגל מקדונים
קטגוריה:סקופיה: כדורגלנים
קטגוריה:כדורגלני וארדאר סקופיה
קטגוריה:כדורגלני OFK בלגרד
קטגוריה:כדורגלני מטאלורג זפוריז'יה
קטגוריה:כדורגלני אתניקוס אחנס
קטגוריה:כדורגלני רבוטניצ'קי
קטגוריה:כדורגלני ואסלוי
קטגוריה:כדורגלני אפולון לימסול
קטגוריה:כדורגלני הפועל רמת השרון
קטגוריה:כדורגלני אירקליס סלוניקי
קטגוריה:כדורגלני צסק"א סופיה
קטגוריה:כדורגלני בלחטוב
קטגוריה:כדורגלני שקנדייה
קטגוריה:כדורגלני נבחרת מקדוניה הצפונית
קטגוריה:כדורגלנים זרים בישראל
קטגוריה:מקדונים שנולדו ב-1985
טויוטה אטיוס

**טויוטה אטיוס** (ביפנית: **トヨタ・エティオス**, באנגלית: **Toyota Etios**) היא מכונית סופרמיני, מתוצרת יצרנית הרכב היפנית **[[טויוטה]]** אשר יוצרה בהודו ואינדונזיה ומיוצרת בברזיל.

בין נובמבר 2010 – אפריל 2020 יוצר בהודו (דגם "סדאן"), מיוני 2011 – אפריל 2020 יוצר בהודו (דגם הצ'בק), ממרץ 2013 – אוקטובר 2017 יוצרה באינדונזיה, ומספטמבר 2012 מיוצרת בברזיל.

## תצורות
* 4 דלתות - סדאן.
* 5 דלתות - האצ'בק (קרויה "Valco" באינדונזיה, קרויה "Liva" בהודו).

## "טויוטה אטיוס"

* 5 נוסעים.
* מנוע קדמי.
* סוגי מנוע: מנועי בנזין, מנוע דיזל.
* סוג הנעה: הנעה קדמית 4x2.
* קיבולת מכל דלק - 45 ליטר.
* צמיגים: 175/65 R 14.

## גלריה

קובץ: Toyota Etios Valco aka Etios Liva (front).JPG| "טויוטה אטיוס" האצ'בק
קובץ:Etios valco rear fvr.jpg | "טויוטה אטיוס" דגם "valco"
קובץ:Etios valco front fvr.jpg | "טויוטה אטיוס" דגם "valco"
קובץ:Toyota Etios 1.5 XLS 2015.jpg | "טויוטה אטיוס" סדאן, דגם "1.5 XLS", שנת 2015
קובץ:Toyota Etios 1.5 XS Sedan 2015.jpg | "טויוטה אטיוס" סדאן, דגם "1.5 XS", שנת 2015
קובץ:Toyota Etios (5989331111).jpg | "טויוטה אטיוס" סדאן
קובץ: Toyota Etios saloon, Jakarta.jpg| "טויוטה אטיוס", 4 דלתות סדאן - מונית ב-ג'קרטה, אינדונזיה
קובץ: TABcab.JPG| "טויוטה אטיוס" - מונית במומבאי, הודו



קובץ:PatrulleroPoliciaLocalMDP.jpg | "טויוטה אטיוס" - ניידת משטרה ב-ארגנטינה בעיר "Mar del Plata" 
קובץ: South African Police Toyota Etios (24900114024).jpg| "טויוטה אטיוס" - ניידת משטרה בדרום אפריקה
קובץ:South African Police Toyota Etios patrol car (15437472368).jpg | "טויוטה אטיוס" - ניידת משטרה בשרות משטרת "South African Police Service"  בדרום אפריקה
קובץ:Viatura porto barreiro policia militar.jpg | "טויוטה אטיוס" - ניידת משטרה צבאית ב-"Porto Barreiro"  בברזיל


## ראו גם
* טויוטה
* טויוטה קורונה EXiV

## קישורים חיצוניים

* 
* 
* 
* 

## הערות שוליים

קטגוריה:מכוניות סופרמיני
קטגוריה:מוניות
קטגוריה:דגמי מכוניות שהושקו ב-2010
אטיוס
קטגוריה:כלי רכב יפניים
קטגוריה:כלי רכב המיוצרים באינדונזיה
קטגוריה:כלי רכב המורכבים בברזיל
קטגוריה:כלי רכב המיוצרים בהודו
Prayer in C

"**Prayer in C**" הוא שיר של צמד הפופ העממי הצרפתי לילי ווד אנד דה פריק, שיצא במקור באלבומו, *Invincible Friends*, בשנת 2010.

בשנת 2014, הדיג'יי ומפיק התקליטים הגרמני רובין שולץ יצר רמיקס המחדש את השיר, והוא יצא מחדש ביוני 2014. הוא השתמש בשיר המקורי, ופרסם לראשונה את הרמיקס שלו להורדה בחינם, למורת רוחם של בעלי זכויות היוצרים, וואגרם מיוזיק. הרמיקס של שולץ עמד בראש המצעדים באוסטריה, גרמניה, שווייץ, לוקסמבורג, צרפת, הולנד, בלגיה (הן בפלנדריה דוברת ההולנדית והן בוולוניה דוברת הצרפתית), יוון, איטליה, הונגריה, צ'כיה, סלובקיה, פולין, דנמרק פינלנד, מקסיקו, נורווגיה, שוודיה, פורטוגל, ספרד, אירלנד ובריטניה. השיר הגיע גם לעשירייה המובילה באוסטרליה ובניו זילנד והגיע לטופ 40 במצעדים בקנדה ובארצות הברית. בספטמבר 2014 ביצע קייזה גרסת כיסוי לשיר בלייב לאונג' של רדיו BBC 1.

## רקע
השיר נכתב בקצב של 120 פעימות לדקה. אף על פי שמו, "C" (דו), השיר מוקלט למעשה במפתח של Am, סולם המינור המקביל ל-C. הועלתה ההשערה ש-"C" מרמז על ישו, מפני שזוהי האות הראשונה בכינוי Christ, ומפני שהשיר עוסק בתפילה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2010
קטגוריה:סינגלים מ-2014
קטגוריה:שירי רובין שולץ
קטגוריה:שירים באנגלית
קטגוריה:שירי מחאה
קטגוריה:שירים ביקורתיים על הדת
קטגוריה:שירים נגד מלחמה
קטגוריה:שירים נגד שנאת זרים וגזענות
קטגוריה:שירים על בגידה: מעילה באמון
קטגוריה:שירים על חסרי בית
קטגוריה:שירים על עוני
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי יהלום בגרמניה
טויוטה סטאוט

**טויוטה סטאוט** (ביפנית: **トヨタ・スタウト**, באנגלית: **Toyota Stout**) הם מספר סדרות של טנדרים מתוצרת יצרנית הרכב היפנית **[[טויוטה]]** אשר יוצרה בין השנים 1954–1989 ביפן.

בנוסף לייצור ביפן, בין השנים 1960–1978 יוצרו דגמי "טויוטה סטאוט" בדרום אפריקה ובתאילנד.

## דורות "טויוטה סטאוט"

* דגמי דור ראשון - יוצרו בין השנים 1960–1954, סדרה "RK", כושר העמסה: 1,250–1,330 ק"ג, בתצורות: קבינה קונבנציונלית - 3 נוסעים, קבינה כפולה - 6 נוסעים.
* דגמי דור שני - יוצרו בין השנים 1960–1978 ביפן, דרום אפריקה, תאילנד, דגמים: "RK40", "RK41", "RK43", "RK45", "RK47", "RK100, "RK101".
* דגמי דור שלישי - יוצרו בין השנים 1979–1989 בתצורה 2 דלתות, 3 נוסעים, דגמים: "RK110", "RK111", "YK110".

## גלריה

קובץ:1964 Toyota Stout Pick-Up (27794101876).jpg | "טויוטה סטאוט" שנת 1964
קובץ:1965 Toyota Stout pickup (1143538379).jpg | "טויוטה סטאוט" שנת 1965
קובץ:1974 Toyota Stout (RK101) cab chassis (22773571469).jpg | "טויוטה סטאוט" שנת 1974
קובץ:Toyota Stout (9519664170).jpg | "טויוטה סטאוט" - מבט ללוח מחוונים
קובץ:Toyota Stout 1900 (1960-1978).JPG | "טויוטה סטאוט", דור שני
קובץ:Toyota Stout 1900 (1960-1978) (2).JPG | "טויוטה סטאוט", דור שני בתצורה קבינה כפולה
קובץ:Toyota-Stout2000.JPG | "טויוטה סטאוט"
קובץ:Toyota Stout RK41 light blue.jpg | "טויוטה סטאוט" דגם "RK41", דור שני
קובץ:Toyota truck1.jpg | "טויוטה סטאוט"
קובץ:Toyota Stout 1981.jpg | "טויוטה סטאוט" שנת 1981


## ראו גם
* טויוטה
* טויוטה FA

## קישורים חיצוניים

* 
* 

## הערות שוליים

קטגוריה:טנדרים
קטגוריה:דגמי מכוניות שהושקו ב-1954
סטאוט
קטגוריה:כלי רכב יפניים
קטגוריה:כלי רכב המיוצרים בתאילנד
קטגוריה:כלי רכב המיוצרים בדרום אפריקה
יחסי ונצואלה – קוריאה הצפונית

**יחסי ונצואלה-קוריאה הצפונית** הם היחסים שבין רפובליקת ונצואלה לקוריאה הצפונית. ונצואלה היא אחת מחמש המדינות היחידות באמריקה הלטינית המקיימות קשרי חוץ עם קוריאה הצפונית.

## היסטוריה
עד שנת 1974 הכירה ונצואלה אך ורק בדרום קוריאה כנציגה המדינית של חצי האי הקוריאני. משנת 1974 הכריזה ונצואלה רשמית על הכרה בצפון קוריאה כמדינה עצמאית, ובכך הפכה עצמה לאחת מחמש המדינות היחידות באמריקה הלטינית המכירות בצפון קוריאה כמדינה.

בשנות ה-90, בעקבות משבר כלכלי קשה ותקציב זעום שקיבלה ממשלת צפון קוריאה, נאלצה הממשלה לסגור כ־30% משגרירויותיה ברחבי העולם, כולל שגרירות צפון קוריאה בוונצואלה. המהלך פגע מעט ביחסים בין שתי המדינות, אך מתן העזרה הכלכלית לצפון קוריאה מוונצואלה נותר כשהיה.

בספטמבר 2007 ביקר המחוקק יאנג היונג-סופ הצפון-קוריאני בוונצואלה ואמר ששתי המדינות צריכות לעמוד יחד כנגד "הסחיטה והאיומים האמריקנים".

ביולי 2008 שקל נשיא ונצואלה, הוגו צ'אווס, לקיים פגישה עם המנהיג העליון של קוריאה הצפונית, קים איל-סונג, ואף הודיע בכלי התקשורת על הפגישה המיוחלת שתיערך ככל הנראה בפיונגיאנג, בירת קוריאה הצפונית. לבסוף הפגישה התבטלה מחשש לחייו של הנשיא.

בספטמבר 2013 הכריז הנשיא מדורו כי שלושה דיפלומטים אמריקאים היו אחראים לקשירת קשר והפלתו מהשלטון, כאשר ההכרזה קיבלה תמיכה רבה ממשטרו של קים ג'ונג איל. שגריר צפון קוריאה בוונצואלה, ג'ון יונג ג'ין, בירך את נשיא ונצואלה על כך שנקט בפעולה זו, ואף הגיב כי יש לדחות את "מדיניות ההתערבות שמפעילים השגרירים האמריקאים במדינות זרות". יונג ג'ין שב והזהיר כי אם ממשלת ארצות הברית תעז להיכנס למתקפה צבאית על ונצואלה, צפון קוריאה תיחלץ לעזרתה. בהמשך להצהרות הללו הוקמה קרן משותפת בשם "קרן הידידות של ונצואלה והרפובליקה הדמוקרטית של קוריאה הצפונית".

באוקטובר 2013 ביקר בוונצואלה שגריר צפון קוריאה, ג'ון יונג ג'ין, המייצג את צפון קוריאה כשגריר שאינו תושב במספר מדינות. במהלך ביקורו נפגש יונג ג'ין עם בכירים באספה הלאומית, בהם יולי ג'אבור וחוליו צ'אבז מהמפלגה הקומוניסטית של ונצואלה (PCV) והמפלגה הסוציאליסטית המאוחדת של ונצואלה (PSUV) בהתאמה. השגריר יונג ג'ין ניצל גם הוא את ההזדמנות להביע את תמיכתו בנשיא ניקולאס מדורו, כאשר שהה בכנס יחסי חוץ בקראקס.

ב־20 ביוני 2014 משרד החוץ של ונצואלה ביקש כי צפון קוריאה תפתח מחדש את שגרירותה במדינה. שגרירות צפון קוריאה נפתחה מחדש שנה לאחר מכן בשכונת לה מרצדס, קראקס. שר החוץ הוונצואליאני ויונג ג'ין חתמו באותו הזמן על הסכמת להקמת פסל ענק של מנהיגי המדינות בשתי הערים הבירות.

### התפתחויות אחרונות
ב־30 בנובמבר 2018 ביקר נשיא האספה העממית העליונה קים יונג-נאם בוונצואלה כדי להיוועד עם הנשיא ניקולאס מדורו במסגרת הסיור של יונג-נאם במדינות אמריקה הלטינית, בהן קובה, מקסיקו וונצואלה. עיתון מפלגת הפועלים הקוריאנית דיווח כי קים יונג-נאם נפגש עם מדורו בארמון מיראפורס  וחתם על הסכמים.

במהלך המחאה האנטי-שלטונית נגד מדורו בוונצואלה בשנת 2019, צפון קוריאה הייתה בין 22 המדינות שהכירו בניקולאס מדורו כנשיא ונצואלה. ממשלת צפון קוריאה אישרה כי ראי סונג-גיל, שגריר צפון קוריאה בוונצואלה המכהן, נפגש עם לורה סוארז, דיפלומט ונצואליאני המשמש כשגריר במדינות רבות באסיה ובמזרח התיכון. השגריר סונג-גיל הקוריאני הכריז כי על שתי המדינות "לחזק את הסולידריות ושיתוף הפעולה עם מדינות סוציאליסטיות בהתאם לאידאולוגיה של שלום ורצון טוב" והוסיף כי "יש לפתח יחסים עם כל המדינות המפגינות ידידות עימנו".

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אוסלנדר

**אוסלנדר** (בגרמנית: Ausländer או Auslander) הוא שם משפחה אשכנזי ממקור גרמני שפירושו "זר".

קטגוריה:שמות משפחה אשכנזיים
קטגוריה:שמות משפחה גרמניים
משפט מוררה

**משפט מוררה** הוא משפט באנליזה מרוכבת הנותן תנאי שימושי וחשוב להוכחת הולומורפיות של פונקציה.

המשפט נקרא על שם ג'אצ'ינטו מוררה , שהוכיח אותו בשנת 1886.

## ניסוח פורמלי
תהי f:D\to\C פונקציה רציפה על תחום פשוט וקשיר D\sube\C.

אם לכל משולש \triangle המוכל יחד עם פנימו ב-D מתקיים \oint\limits_{\part\triangle}f(z)dz=0, אזי f הולומורפית ב-D.

## הוכחה
ראשית נוכיח שלפונקציה f קיימת פונקציה קדומה ב-D.

תהי z_0\in D נקודה בתחום. מכיוון ש-D קבוצה פתוחה, קיים עיגול B(z_0,r)\sub D.

לכל z\in B(z_0,r) נגדיר F(z)=\int\limits_{[z_0,z]}f(w)dw.

יהי \triangle=[z_0,z,z+h,z_0] משולש המוכל בעיגול B(z_0,r) (מתקיים בעבור h קטן מספיק כיוון שהעיגול הוא קבוצה פתוחה), מהנתון נובע \oint\limits_{\part\triangle}f(z)dz=0.

נוכל לרשום את השוויון כך:
:0=\oint\limits_{\part\triangle}f(z)dz=\int\limits_{[z_0,z]}f(z)dz+\int\limits_{[z,z+h]}\!\!\!f(z)dz+\int\limits_{[z+h,z_0]}\!\!\!f(z)dz
ולאחר העברת אגפים נקבל
:\int\limits_{[z,z+h]}\!\!\!f(z)dz=\int\limits_{[z_0,z+h]}\!\!\!f(z)dz-\int\limits_{[z_0,z]}f(z)dz
ולאחר הצבת ההגדרה נקבל את השוויון \int\limits_{[z,z+h]}\!\!\!f(w)dw=F(z+h)-F(z).

כעת, נוכיח שהפונקציה F היא פונקציה קדומה של f. כלומר מתקיים \lim_{h\to0}\left|\frac{F(z+h)-F(z)}{h}-f(z)\right|=0.

נשתמש בשוויון שהוכחנו קודם ונקבל:
:\begin{align}\left|\frac{F(z+h)-F(z)}{h}-f(z)\right|&=\left|\frac{1}{h}\int\limits_{[z,z+h]}f(w)dw-f(z)\right|=\frac{1}{h}\left|\int\limits_{[z,z+h]}(f(w)-f(z))dw\right|\\\\&\le\frac{1}{h}\int\limits_{[z,z+h]}|f(w)-f(z)|dw\le\frac{1}{h}\cdot h\cdot\sup_{\zeta\in(z,z+h)}|f(\zeta)-f(z)|\end{align}

מרציפות f נקבל שכאשר h שואף לאפס גם הביטוי \frac{1}{h}\cdot h\cdot\sup_{\zeta\in(z,z+h)}|f(\zeta)-f(z)| שואף לאפס, כלומר מתקיים \lim_{h\to0}\left|\frac{F(z+h)-F(z)}{h}-f(z)\right|=0, ולכן F פונקציה קדומה של f.

ומכיוון ש-F הולומורפית ב-D נובע שגם נגזרתה f הולומורפית ב-D.

## שימושים
משפט מוררה ביחד עם משפט פוביני או מבחן M של ויירשטראס יכול לסייע בהוכחת אנליטיות של פונקציות שמוגדרות על ידי סכום או אינטגרל.

דוגמה: נוכיח את האנליטיות של פונקציית גמא \Gamma(z) על ידי כך שנוכיח את השוויון \oint\limits_C\Gamma(z)dz=0 לכל מסילה סגורה C.

מהגדרת פונקציית גמא מתקיים \oint\limits_C\Gamma(z)dz=\oint\limits_C\int\limits_0^\infty x^{z-1}e^{-x}dx\,dz.

ולאחר שימוש במשפט פוביני כדי להחליף את סדר האינטגרציה נקבל:
:\oint\limits_C\int\limits_0^\infty x^{z-1}e^{-x}dx\,dz=\int\limits_0^\infty\oint\limits_Cx^{z-1}e^{-x}dz\,dx=\int\limits_0^\infty e^{-x}\oint\limits_C x^{z-1}dz\,dx
הפונקציה f(z)=x^{z-1} אנליטית, ולכן מתקיים \oint\limits_Cx^{z-1}dz=0 (נובע ממשפט קושי-גורסה). כלומר \oint\limits_C\Gamma(z)dz=0 לכל מסילה סגורה C, ולכן פונקציית גמא אנליטית בכל המישור.

## לקריאה נוספת
***פונקציות מרוכבות** (כרך ג' יחידות 5–6), האוניברסיטה הפתוחה, 2009

## קישורים חיצוניים
*
*

קטגוריה:משפטים באנליזה מרוכבת
דוד דנגור

**דוד אלן עזרא דַנגוּר** (באנגלית: **David Alan Ezra Dangoor;** נולד ב-1948) הוא איש עסקים ופילנתרופ יהודי-בריטי. הפטרון של מרכז דנגור למונותאיזם אוניברסלי באוניברסיטת בר-אילן.

## ביוגרפיה
דנגור נולד בניו יורק ואת ילדותו העביר בבגדאד, בירת עיראק, למשפחה ידועה בקהילה היהודית בעיראק. אביו היה סר נעים דנגור, היה סוחר אמיד שהכניס את קוקה קולה לשוק העיראקי. אמו, רנה דנגור הייתה מלכת היופי הראשונה של עיראק. סבו, אליהו דנגור, היה המדפיס הגדול בעולם של ספרים בערבית והסבא רבא שלו היה חכם עזרא ראובן דנגור, רבה הראשי של בגדאד. בשנות השישים עזב עם הוריו ואחיו לממלכה המאוחדת. הוא התחנך בפנימייה היהודית היוקרתית כרמל קולג' ואחר כך למד באוניברסיטת אימפריאל קולג'. בהמשך עבד כאנליסט בחברת IBM.

כמו אביו, גם דוד עומד בראש קרן אקסילארך, קרן צדקה התומכת בבעיות הקשורות בחינוך ובריאות. בין המוסדות בהן תומכת הקרן נמנים אקדמיית וסטמינסטר, אימפריאל קולג' לונדון, תחרות עיצוב החלל הבריטית, האוניברסיטה הפתוחה, Age UK, UK Israel Tech Hub, מכון ויצמן למדע, מרכז דת-עולם ע"ש סר נעים דנגור, הפקולטה למדעי הרוח ומרכז דנגור לרפואה מותאמת אישית של אוניברסיטת בר-אילן., משכנות שאננים, שבוע הספר העברי. בשנת 2017 העניקה אוניברסיטת בר-אילן לדנגור תואר דוקטור לשם כבוד, תוך ציון "מאמציו הבלתי נלאים להמשך חינוך, תרבות ואמנות ברחבי בריטניה וישראל". חברת בת של קרן אקסילארך היא "דנגור אדיוקיישן", שתמכה בעשרות ארגוני צדקה בבריטניה ובישראל. דנגור רואה חשיבות רבה בחיזוק הקשר בין בריטניה לישראל ומסייע במימון יוזמות רבות שמקדמות את היחסים הללו.

דנגור פעיל להנגשת ארכיון יהדות עיראק לציבור. הוא משתמש ברקע האישי שלו ובמורשתו כדי להבטיח יחסים פוריים בין יהודים לערבים.

## תפקידים והוקרות
דנגור נושא ונשא בעברו מספר תפקדי כבוד:
* סגן נשיא הארגון העולמי של יהודי עיראק (WOJI) במשך עשור
* נשיא מועצת קהילת יהודי ספרד ופורטוגל
* נשיא מגזין "הרנסאנס היהודי" 
* סגן נשיא מועצת המנהיגות היהודית
* סגן לוטננט  העומד בראש מועצת האמונה של הלורד-לוטננט של לונדון רבתי .
* חבר האגודה הבריטית לחקר 
* חבר כבוד באולם אלברט הול
* בשנת 2019 הוא קיבל את מדליית הזהב הבין-דתית של סטרנברג .

## חייו האישיים
דוד נישא לג'ודית ולהם ארבעה ילדים.

## קישורים חיצוניים
* 

## הערות שוליים

קטגוריה:אנשי עסקים יהודים עיראקים
קטגוריה:אנשי עסקים יהודים בריטים
קטגוריה:נדבנים יהודים בריטים
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:משפחת דנגור
קטגוריה:פליטים יהודים
קטגוריה:בריטים שנולדו ב-1948
קטגוריה:בריטים ממוצא עיראקי
אצטדיון זניט (וולגוגרד)

ממוזער|שחזור המשחק "על חורבות סטלינגרד" באצטדיון "זניט".
**אצטדיון זניט** (ברוסית: **«Зени́т»**) הוא אצטדיון רב-תכליתי בוולגוגרד, המהווה חלק ממתחם הספורט זניט. נפתח ביולי 1927 והוא אחד האצטדיונים הוותיקים בעיר.

באצטדיון מגרש כדורגל עם כיסוי דשא טבעי, 8 מסלולי אתלטיקה, שני יציעים. היציע המערבי כוללת 1,870 מושבים, והמזרחי – 1,716 מושבים. בסמוך לאצטדיון יש גם מגרש דשא מלאכותי, מגרשי טניס, בריכת שחייה וחניה.

ב-26 בספטמבר 2013 נערך באצטדיון אחד המשחקים במסגרת מוקדמות אליפות אירופה בכדורגל U17.

לאחר הריסת האצטדיון המרכזי, שופץ אצטדיון זניט והפך באופן זמני למגרש הבית של מועדון רוטור.

במהלך מונדיאל 2018, האצטדיון שימש כבסיס אימונים לנבחרות המשתתפות.

מאז 2008 משמש את רוטור וולגוגרד כמתקן אימונים.

## קישורים חיצוניים

* האצטדיון באתר russianteam.wordpress.com 
* 
## הערות שוליים

זניט (וולגוגרד)
קטגוריה:וולגוגרד: ספורט
ג'ושוע לוגאן

**ג'ושוע לוגאן** (באנגלית: **Joshua Logan**; 5 באוקטובר 1908 – 12 ביולי 1988) היה במאי קולנוע ותיאטרון, תסריטאי, שחקן ומפיק אמריקאי.

## ביוגרפיה
לוגאן הופיע לראשונה כשחקן בברודוויי במחזה "Carry Nation" ב-1932. הצלחתו הראשונה כבמאי הייתה במחזה On Borrowed Time של ג'ון אוסבורן ב-1938.

ב-1942 התגייס לצבא ארצות הברית בתפקידי מנהלה. הוא היה עוזר במאי לסרט This Is the Army של אירווינג ברלין שמטרתו להעלות את מורל הלוחמים. באירופה ארגן מופעי בידור קטנים ללוחמים בקו החזית, השתחרר בדרגת קפטן.

### ברודוויי
לאחר שחרורו חזר לברודוויי וביים מספר הפקות מצליחות:
* אנני אוקלי אשת לפידות של אירווינג ברלין שהוצגה 1,147 פעמים בשנים 1946–1949.
* מיסטר רוברטס - הועלה בברודוויי בהצלחה גדולה עם הנרי פונדה בתפקיד הראשי של מיסטר רוברטס. המחזה זכה באותה שנה בפרס טוני למחזה הטוב ביותר והיה הראשון לקבלת הפרס בקטגוריה זו.
* דרום פסיפיק אותו ביים והשתתף בכתיבה ועל כך זכה בפרס פוליצר לדרמה ביחד עם ריצ'רד רוג'רס ואוסקר המרשטיין.
* פיקניק של ויליאם אינג' (1953–1954)
* פאני - מחזמר לפי מחזה של מרסל פניול, אותו כתב, ביים והפיק (1953–1954).

### הוליווד
ב-1955 נקרא להשלים את בימויו הסרט מיסטר רוברטס לאחר שהבמאי ג'ון פורד חלה.

ב-1955 ביים את פיקניק עם קים נובאק וויליאם הולדן עליו זכה בפרס גלובוס הזהב לבמאי הטוב ביותר - סרט קולנוע והיה מועמד לפרס אוסקר לבמאי הטוב ביותר.

ב-1956 ביים את "תחנת אוטובוס" עם מרילין מונרו.

ב-1957 ביים את "סיונרה" עם מרלון ברנדו והיה מועמד לפרס אוסקר לבמאי הטוב ביותר.

ב-1958 ביים את המחזמר "דרום פסיפיק" בהשתתפות מיצי גיינור ורוסאנו בראצי.

ב-1960 ביים את "סיפור בדים" שהיה סרטה הראשון של ג'יין פונדה.

ב-1969 ביים את המחזמר "המכורים לזהב" בהשתתפות לי מרווין וקלינט איסטווד.

ללוגאן יש כוכב בשדרת הכוכבים של הוליווד.

## קישורים חיצוניים

* ג'ושוע לוגאן, באתר Internet Broadway Database
* ג'ושוע לוגאן, באתר find a grave
* 
* 

קטגוריה:אמריקאים ילידי טקסס
קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:זוכי פרס טוני: במאים
קטגוריה:זוכי פרס גלובוס הזהב: במאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:במאי תיאטרון אמריקאים
קטגוריה:אמריקאים שנולדו ב-1908
קטגוריה:אמריקאים שנפטרו ב-1988
קטגוריה:זוכי פרס פוליצר: דרמה
דינמו מוסקבה (רוגבי)

**דינמו [[מוסקבה]]** (ברוסית: **Регбийный клуб «Динамо» Москва**) הוא אחד ממועדוני הרוגבי הראשונים ברוסיה. נוסד בשנת 1936, התקיים עד שנת 1949. לאחר תחיית הרוגבי בברית המועצות, הוא היה קיים בשנים 1962–1973. בשנת 2004 הוקם מחדש שוב והמודד בליגת המשנה הרוסית ברוגבי וב. מעונת 2025 מתמודד בליגת העל הרוסית ברוגבי.

## תארים
* אליפות ברית המועצות: 1936, 1937, 1938, 1939, 1940
* גביע ברית המועצות: 1938
* אליפות מוסקבה: 1935, 1938, 1967, 1969, 1973, 1974, 2017

## קישורים חיצוניים
*

קטגוריה:קבוצות רוגבי רוסיות
הדיוויזיה ה-48 (בריטניה)

**הדיוויזיה ה-48 של [[הצבא הבריטי]] (דרום מידלנד)** היא דיוויזיה בריטית אשר לחמה במלחמות העולם.

## היסטוריה
### הקמת הדיוויזיה
הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים.

### מלחמת העולם הראשונה
בקיץ 1914 גויסה הדיוויזיה והחלה באימונים, ובמרץ 1915 נשלחה הדיוויזיה לצרפת. ביולי 1916 לחמה הדיוויזיה בקרבות היום הראשון של הקרב על הסום, כחלק מהקורפוס ה-8, וספגה אבדות כבדות. בשנת 1917 לחמה הדיוויזיה בקרב איפר השלישי, ובנובמבר אותה שנה היא נשלחה לאיטליה. הדיוויזיה לחמה בקרבות החזית האיטלקית, ובכלל זה בקרב הנהר פיאווה ובקרב ויטוריו ונטו. לאחר המלחמה שוחררו חיילי הדיוויזיה, וביוני 1919 פורקה הדיוויזיה.

### בין המלחמות
בשנת 1921 הוקמה הדיוויזיה מחדש, כחלק מהצבא הטריטוריאלי, אולם היא סבלה ממחסור בציוד ובמהלך האימונים היא נהגה לשאול ציוד מהדיוויזיה ה-3.

### מלחמת העולם השנייה
120px|ימין|ממוזער
בשנת 1939 הוחלט על הכפלת כוח הצבא הבריטי, ועל בסיס הדיוויזיה ה-48 הוקמה הדיוויזיה ה-61. עם פרוץ מלחמת העולם השנייה גויסה הדיוויזיה ונשלחה לצרפת כחלק מחיל המשלוח הבריטי, והוצבה תחת פיקוד הקורפוס ה-1. במהלך המערכה על צרפת לחמה הדיוויזיה בפיקוד אנדרו תורן, אולם לבסוף פונתה יחד עם שאר חיל המשלוח במהלך מבצע דינמו. לאחר חזרתה לבריטניה היא הוצבה כהגנה מפני פלישה גרמנית לבריטניה, ובשנת 1943 היא הוסבה לדיוויזיית מילואים והוצבה תחת פיקוד צפון. הדיוויזיה סיפקה מחליפים עבור קבוצת הארמיות ה-21 שלחמה בחזית המערבית, ובנובמבר 1945 פורקה הדיוויזיה.

## קישורים חיצוניים
* הדיוויזיה ה-48

קטגוריה:עוצבות בריטיות שלחמו בחזית המערבית במלחמת העולם הראשונה
48
48
Dying to Try

**Dying to Try** (בעברית: **מת לנסות**) הוא השיר שייצג את אירלנד באירוויזיון 2017 שהתקיים בקייב, אוקראינה. ב-16 בדצמבר 2016 הוכרז כי מארי יהיה נציג אירלנד באירוויזיון, לאחר שנבחר על ידי האמרגן לואי וולש. הווידאו קליפ שלו, שהופק על ידי יוניברסל מיוזיק גרופ, יצא לאור ב-29 במרץ 2017. השיר נכתב והולחן על ידי ג'יימס ניומן ויורגן אלופסון.

באירוויזיון עצמו, השיר בוצע על ידי מארי תשיעי מתוך 18 שירים בחצי הגמר השני של האירוויזיון. השיר הגיע למקום השלושה עשר בחצי הגמר השני ולא העפיל לגמר.

## קישורים חיצוניים

## הערות שוליים

קטגוריה:שירי 2017
קטגוריה:סינגלי בכורה מ-2017
קטגוריה:שירי אירוויזיון 2017
קטגוריה:שירי אירלנד באירוויזיון
קטגוריה:שירים באנגלית
קטגוריה:סינגלים בהוצאת יוניברסל מיוזיק גרופ
ויצה-אדמירל

**ויצה-אדמירל** (בקצרה: **VAdm**, ברשימות **VADM**) הוא קצין דגל בכיר של הצי הגרמני. הוא שווה ערך לגנרל-לויטננט בצבא היבשה או בלופטוואפה.

בצי הגרמני ויצה-אדמירל הוא, כמו בציים רבים, דרגת שלושה כוכבים עם קוד נאט"ו OF-8. עם זאת, בכוחות ימיים אחרים דוברי גרמנית, למשל הצי הקיסרי הגרמני, קריגסמרינה, פולקסמרינה והצי האוסטרו-הונגרי, **ויצה-אדמירל** היה קצין דגל בדרגת שני כוכבים של OF-7.

## סימני הדרגה
סימני הדרגה שלו, שנלבשים על השרוולים והכתפיים, הם כוכב אחד עם חמש נקודות מעל פס זהב גדול ושני פסים רגילים (ללא הכוכב כאשר לולאות דרגה נלבשות). זו דרגה B8 בכללי השכר של משרד ההגנה הפדרלי.

רצף הדרגות (מלמעלה למטה) הוא כדלקמן:
* OF-9: אדמירל (גרמניה) / גנרל (גרמניה)
* OF-8: **ויצה-אדמירל** / גנרל-לויטננט
* OF-7: קונטר-אדמירל / גנרל-מיור
* OF-6: פלוטילנאדמירל / בריגדה-גנרל

## היסטוריה
### צבא העם הלאומי
ויצה-אדמירל (OF-7) היה דרגת קצין הדגל השנייה הנמוכה ביותר של הפולקסמרינה, והייתה שוות ערך לדרגת שני הכוכבים גנרל-לויטננט (גם OF-7).

בפולקסמרינה של גרמניה המזרחית היו שלושה קציני הדגל בדרגות קונטרה-אדמירל, ויצה-אדמירל ואדמירל. על פי החלטת מועצת המדינה של גרמניה המזרחית מ-25 במרץ 1982, כוננה דרגת פלוטנאדלמירל.

; ויצה-אדמירלים בפולקסמרינה:
:

### חיל הים הגרמני עד 1945
בתקופת הצי הקיסרי הגרמני והקריגסמרינה, ויצה-אדמירל היה קצין דגל של שני כוכבים והיה שווה ערך לגנרל לוטננט בהר ובלופטוואפה, ולגרופנפיהרר בוואפן אס אס.

סימני הדרגה כללו רצועת כתף ופסי שרוול. רצועות כתף נלבשו על מעילים אחידים והיו מורכבות מצמות זהב מעוותות (מעוין או כוכב אחד) על גבי כותפת בצבע כחול צי. סמל השרוול כלל פס גדול אחד וזהוב, שני פסים רגילים וכוכב ימי מחומש. טבעות השרוול הקיפו את השרוול התחתון.

האחרון שעוד נשא דרגת ויצה-אדמירל בקריגסמרינה, *Admiralstabsarzt* (מנתח) אמיל גרויל, נפטר בגיל 97 ב-30 באוקטובר 1993.

### הצי האוסטרו-הונגרי
בשנות הצי האוסטרו-הונגרי (משנת 1849 עד 1918) היה מדרג קציני הדגלים **קונטרה-אדמירל**, **ויצה-אדמירל,** ו**אדמירל,** כמו גם **גרוס-אדמירל.**

## קישורים חיצוניים

## הערות שוליים

קטגוריה:אדמירלים
מאחז נארווה סנקט פטרבורג

**מועדון הרוגבי "מאחז נארווה" סנקט פטרבורג** (ברוסית: **Регбийный клуб «Нарвская Застава» Санкт-Петербург**) הוא מועדון רוגבי מקצועני מהעיר סנקט פטרבורג. נוסד לראשונה בשנת 1974 בשם "קירובץ". מתמודד בליגת המשנה ברוגבי ובגביע הרוסי. למועדון נציגות גם בליגת העל הרוסית ברוגבי שביעיות.

למועדון מחלקת רוגבי נשים ומועדון בת המתמודד באליפות רוסיה ברוגבי שביעיות שבהדרכת המאמן אנדרו קרוטיין האוסטרלי, זכה בגביע רוסיה ברוגבי שביעיות בעונת 2018.

## היסטוריה
מועדון הרוגבי נוסד לראשונה בשנת 1978 בשם "קירובץ" («Кировец») בחסות מפעל קירוב.

בעונת 1999 זכתה הקבוצה באליפות ליגת המשנה הרוסית ברוגבי, אך בהיעדר מימון סירבה להעפיל לליגת העל הרוסית ברוגבי והמשיכה להתמודד בליגת המשנה. בעונת 2017 זכתה שוב באליפות ליגת המשנה והעפילה לראדונה בתולדותיה לליגת העל, בה התמודדה בשנים 2016–2018.

מאז 2019, שוב מתמודדת בליגת המשנה.

## תארים
;ליגת המשנה הרוסית ברוגבי
* זכייה: 1999, 2017
;הגביע הרוסי ברוגבי שביעיות
* זכייה: 2018
* סגנות: 2020

## קישורים חיצוניים
* 
* 

קטגוריה:קבוצות רוגבי רוסיות
קטגוריה:סנקט פטרבורג: מועדוני ספורט
הדיוויזיה ה-20 (בריטניה)

**הדיוויזיה ה-20 של [[הצבא הבריטי]] (הקלה)** הייתה דיוויזיה בריטית אשר לחמה במלחמת העולם הראשונה. הדיוויזיה כונתה "קלה" מאחר שהיא כללה בעיקר יחידות מרגימנט הרובאים ויחידות חיל רגלים קל.

## היסטוריה
בספטמבר 1914 גויסה הדיוויזיה כחלק מהצבא החדש והחלה באימונים, וביולי 1915 נשלחה הדיוויזיה לצרפת. הדיוויזיה לחמה בקרבות השונים בחזית המערבית, ובכלל זה קרב לוס, הקרב על הסום, קרב פשנדל, קרב קמברה, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובמאי 1919 פורקה הדיוויזיה.

## קישורים חיצוניים

* הדיוויזיה ה-20

קטגוריה:עוצבות בריטיות שלחמו בחזית המערבית במלחמת העולם הראשונה
20
חוק זכויות האזרח (1875)

**חוק זכויות האזרח (1875) **המכונה לעיתים **חוק האכיפה** או **חוק הכוח**, היה חוק פדרלי של ארצות הברית שנחקק בתקופת השיקום בתגובה להפרות זכויות האזרח של אפרו-אמריקאים. הצעת החוק הועברה על ידי הקונגרס ה-43 של ארצות הברית, והחוק נחתם על ידי הנשיא ה-18, יוליסס ס. גרנט ב-1 במרץ 1875.

המעשה נועד "להגן על כל האזרחים בזכויותיהם האזרחיות והמשפטיות", תוך מתן יחס שוויוני במעונות ציבוריים ובתחבורה ציבורית ואיסור הרחקה משירות מושבעים.

במקור גויס על ידי הסנטור צ'ארלס סאמנר בשנת 1870, אך לא עבר עד זמן קצר לאחר מותו של סאמנר בשנת 1875. החוק לא נאכף ביעילות, בין היתר משום שהנשיא גרנט העדיף אמצעים שונים שיעזרו לו לדכא אלימות הקשורה בבחירות נגד שחורים ורפובליקנים בדרום.

תקופת השיקום הסתיימה בהחלטה של הבחירות לנשיאות בשנת 1876, וחוק זכויות האזרח משנת 1875 היה חוק הזכויות הפדרלי האחרון שנחקק, עד לחקיקת חוק זכויות האזרח משנת 1957. בשנת 1883 פסק בית המשפט העליון בתיקים לזכויות האזרח. כי חלקי הלינה הציבוריים של המעשה אינם חוקתיים, ואמרו כי לקונגרס לא ניתנת שליטה על אנשים פרטיים או תאגידים תחת סעיף ההגנה השווה. חלקים מחוק זכויות האזרח משנת 1875 אומצו בהמשך בחוק זכויות האזרח משנת 1964 ובחוק לזכויות האזרח משנת 1968, ושניהם ציטטו את סעיף המסחר כמקור הכוח של הקונגרס.

## קישורים חיצוניים
* 

קטגוריה:ארצות הברית: חוקים פדרליים היסטוריים
קטגוריה:1875 בארצות הברית
קטגוריה:ארצות הברית: משפט חוקתי
ג'ארל ג'רום

**ג'ארל ג'רום** (באנגלית: **Jharrel Jerome**; נולד ב-9 באוקטובר 1997) הוא שחקן אמריקאי, אשר ידוע בשל גילומו של קווין בסרט "אור ירח" וגילומו של קורי וייס בסדרת המקור של נטפליקס, "כשהם רואים אותנו", עליו זכה בפרס אמי לשחקן הטוב ביותר. 

## ביוגרפיה
ג'רום נולד בשנת 1997 בניו יורק, ברובע הברונקס. הוא ממוצא דומיניקני ומגדיר את עצמו כ"אפרו-לטינו". ג'רומה למד משחק בתיכון לאמנויות פיורלו לה גוארדיה  במנהטן. 

את תפקיד המשחק הראשון שלו ערך ב-2016, בסרטו של בארי ג'נקינס, "אור ירח", כשגילם את קווין הנער, וזכה לתשבחות רבות על תפקידו. 

ב-2019 גילם את קורי וייס בסדרת המקור של נטפליקס, "כשהם רואים אותנו". בעוד שאר הדמויות החליפו שחקנים עקב התגברותם של הדמויות שלהם, ג'רומה המשיך לגלם את וייס כל הסדרה, מכיוון שהתבגר בזמן. על גילומו של וייס זכה ג'רום בפרס אמי לשחקן ראשי מצטיין במיני סדרה או סרט.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:אמריקאים ממוצא דומיניקני
קטגוריה:אמריקאים שנולדו ב-1997
קושיצה (מחוז)

**[[מחוז]] קושיצה** (בסלובקית: **Košický kraj**) הוא אחד משמונת המחוזות של סלובקיה הנמצא במזרח סלובקיה. המחוז גובל בהונגריה מדרום, אוקראינה ממזרח ובמחוזות באנסקה ביסטריצה ממערב ופרשוב מצפון. בירת המחוז היא העיר קושיצה.

ההרכב האתני של אוכלוסיית המחוז (לפי מרשם אוכלוסין משנת 2011)
* סלובקים - 73.3%
* הונגרים - 9.4%
* צוענים - 4.6%
* רוסינים - 0.4%
* צ'כים - 0.4%
* אחרים - 11.9% 

## קישורים חיצוניים

* 

## הערות שוליים

קטגוריה:סלובקיה: מחוזות
רוברט לואיס ריד

ממוזער|רוברט לואיס ריד, דיוקן עצמי, 1904|טקסט=|220x220 פיקסלים
**רוברט לואיס ריד** (באנגלית: **Robert Lewis Reid**; 29 ביולי 1862 - 2 בדצמבר 1929) היה צייר אמריקאי אימפרסיוניסטי. עבודותיו נטו להיות מאוד דקורטיביות, וחלקן הגדול התרכז בתיאור של נשים צעירות בין פרחים. לימים התפרסם בזכות ציורי הקיר והעיצוב שלו בזכוכית צבעונית.

## חיים ועבודה
רוברט ריד נולד בסטוקברידג', מסצ'וסטס, ולמד בבית הספר במוזיאון לאמנויות יפות בבוסטון אצל אוטו גרונדמן, שם לימים התמנה למדריך לסטודנטים לאמנות. בשנת 1884 עבר לעיר ניו יורק, למד בליגת סטודנטים לאמנות, ובשנת 1885 נסע לפריז ללמוד באקדמיה ז'וליאן אצל גוסטב בולנגר וג'ולס ג'וזף לפבר. תמונותיו המוקדמות היו דמויות של איכרים צרפתים.

כשחזר לניו יורק בשנת 1889, עבד כצייר דיוקנאות ובהמשך התמנה למדריך בליגת הסטודנטים לאמנות ובקופר יוניון.

## ציורים
הוא צייר שלושה ציורי קיר בביתן התעשייה בתערוכה הקולומביאנית העולמית בשנת 1893 בשיקגו, והציג ארבעה ציורים בבניין האמנויות היפות. עבודותיו, "הולדת הבן הבכור" (1888), זכו במדליית הצטיינות.
ממוזער|רוברט לואיס ריד, אישה ופרחים בגן|טקסט=|240x240 פיקסלים
ריד היה חבר בקבוצת "עשרת הציירים האמריקנים", שנפרדו מחברת האמנים האמריקאיים בשנת 1897. ציורו "שחר" זכה בפרס הולגרטן הראשון בשנת 1898 על ידי האקדמיה הלאומית לעיצוב.

ריד עבד על מספר פרויקטים של ציורי קיר סביב סוף המאה. וחזר לצייר על בדים, סביב שנת 1905, עבודתו הייתה נטורליסטית יותר, ופלטת הצבעים שלו נטתה לעבר פסטלים רכים.

## ציורי קיר
ציורי קיר של ריד נמצאים בספריית הקונגרס בוושינגטון ובבית המשפט לערעורים בעיר ניו יורק. הרוטונדה של בית הממשלה במדינת מסצ'וסטס בבוסטון מכילה את שלושת ציורי הקיר ההיסטוריים הגדולים שלו. הוא צייר קיר לביתן האמריקני בתערוכה של 1900 בפריז.

ציורי הקיר שלו לבניין האמנויות בתערוכה הבינלאומית פנמה – פסיפיק (סן פרנסיסקו, 1915) היו מחווה יוצאת דופן לאומנויות. שמונה לוחות ענקיים כיסו את תקרת הרוטונדה: ארבעת הסמלים של קליפורניה (מתכת זהב, חיטה, פירות הדר, ואפונים). וכן ייצוגים של רעיונות בתחום האמנות. [3] ציורים אלה כבר לא קיימים ומקום הימצאם הנוכחי לא ידוע.ממוזער|223x223 פיקסלים|רוברט לואיס ריד, לידה ראשונה|טקסט=
## זכוכית צבעונית
בשנת 1906 השלים ריד סדרה של עשרה ויטראז'ים המתארים את חיי המשיח לכנסיית הזיכרון האוניטרית בפיירהובן, מסצ'וסטס.

כמו כן צייר חלק מהחלל של כנסיית סנט פאולוס בעיר ניו יורק.

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:ציירים אימפרסיוניסטים אמריקאים
קטגוריה:אמריקאים שנולדו ב-1862
קטגוריה:אמריקאים שנפטרו ב-1929
איי פן

**איי פן** היא רופאה סינית ומנהלת מחלקת החירום של בית החולים המרכזי של ווהאן שהייתה שותפה במציאת נגיף הקורונה.

ב־29 במרץ 2020, דווח כי איי פן נעלמה. עיתונאים ללא גבולות ציינו כי פורסם סרטון של איי פן בחשבון ה-Weibo שלה ב־13 באפריל, מה שמראה כי היא חופשייה.

## קריירה
בשנת 1997 סיימה איי את הלימודים במכללה הרפואית טונג'י (כיום חלק מאוניברסיטת המדע והטכנולוגיה של הואז'ונג), ועבדה במחלקה לרפואה קרדיו וסקולרית בבית החולים המרכזי ווהאן. איי כיהנה כמנהלת מחלקת החירום בשנת 2010.

## התפרצות נגיף הקורונה
ב־18 בדצמבר 2019 איי באה במגע עם המקרה הראשון של הנגיף בו היא תיארה את הנגיף בתור "צללים מרובעים מטושטשים". ב־27 בדצמבר, היא קיבלה מטופלת שנייה שהייתה נשאית של אותו "זיהום". בשעות אחר הצהריים של 30 בדצמבר, תוצאות הבדיקה של החולה השני הראו כי הוא נדבק בנגיף הקורונה.

ב־1 בינואר 2020, איי דיווחה למחלקת הבריאות הציבורית של בית החולים ולמשרד הרפואה על הנגיף, בתקווה למשוך את תשומת לב של המשרד.

## הערות שוליים

קטגוריה:רופאים סינים
קטגוריה:רופאות
קטגוריה:מגפת הקורונה ברפובליקה העממית של סין